Josef Homeyer

**Josef Homeyer** (født 1. august 1929 i Harsewinkel i Westfalen i Tyskland; død 30. mars 2010 i Hildesheim) var katolsk biskop av Hildesheim fra 1983 til 2004.

## Liv og virke
### Bakgrunn
Josef Homeyer ble født som den yngste av tre barn av August Homeyer kalt Strotdrees og Elisabeth født Herzog. Han vokste opp på foreldrenes gård i Harsewinkel, gikk på Laurentianum Warendorf gumnasium skole og studerte deretter katolsk teologi og filosofi ved Universitetet i Münster og ved Universitetet i Innsbruck. I 1955 tok han doktorgrad i filosofi (Dr.phil.) med sitt arbeid *Entwicklung und Begriff der Soziologie*.

### Prest
Den 11. februar 1958 ble han ordinert til prest av biskop Michael Keller i St. Paulskatedralen i Münster. Fra 1958 til 1961 var han kapellan i St. Josef i Warendorf og i St. Agatha i Mettingen, fra 1961 til 1966 prest for den katolske landfolkbevegelsen, og fra 1966 til 1971 skolerådgiver i Münster bispedømme. I denne stillingen er han en av initiativtakerne og medgründerne av * Friedensschule Münster*.

Fra 1972 til 1983 var han sekretær for den tyske bispekonferansen og administrerende direktør for *[[Verband der Diözesen Deutschlands]]* (VDD). Fra 1972 til 1975 var han også sekretær for den felles synoden for bispedømmene i Vest-Tyskland.

### Biskop av Hildesheim
Den 25. august 1983 ble han utnevnt til 69. biskop av Hildesheim av pave Johannes Paul II. Han ble bispeviet av erkebiskopen av Köln, kardinal Joseph Höffner, den 13. november 1983 i Hildesheim-katedralen. Medkonsekratorer var hans forgjenger Heinrich Maria Janssen, og Johannes Joachim Degenhardt, erkebiskop av Paderborn. Hildesheim-hjelpebiskopene Heinrich Machens og Heinrich Pachowiak var også med.

I løpet av sin funksjonstid forsøkte Homeyer å etablere nye klostre i bispedømmet sitt. 5. mai 1988 ble Marienrodeklosteret gjenbefolket med ti benediktinernonner fra St. Hildegard i Eibingen. Samme år opprettet Homeyer Hannovers *Forschungsinstitut für Philosophie*.

Homeyer aksjonerte for kirken i Europa og den universelle kirke utenfor bispedømmets grenser. Han etablerte et partnerskap med den katolske kirke i Bolivia. Homeyer var i dialog med fagforeningsfolk og arbeidsgivere, ledet *Forum für Gerechtigkeit, Frieden und Bewahrung der Schöpfung* og engasjerte seg for utlendingers stemmerett. Homeyer gikk inn for øst-utvidelse av EU og referansen til Gud i de europeiske og Niedersachsens grunnlover.

I årene 1989 til 1990 innkalte Homeyer til en bispedømmesynode med prester og lekfolk for å utvikle et fremtidsperspektiv for Hildesheim bispedømme. Kort før sin pensjonisttilværelse kunne han signere *Eckpunkte 2020*, om konsekvensene av de synkende kirkeskattressurser og synkende antall troende. Menigheter skulle sammenslås, kirker legges ned og pastoralbemanning reduseres.

Den 20. august 2004 ble Homeyers alødersbetingede avskjedssøknad innvilget av pave Johannes Paul II. Norbert Trelle ble utnevnt til hans etterfølger 29. november 2005.

Homeyer kunne feire sitt gulljubileum som prest 17. februar 2008 i sognekirken St. Lucia i Harsewinkel.

Den 30. mars 2010 døde han etter en operasjon på St.-Bernward-Krankenhaus i Hildesheim. Han ble gravlagt 10. april 2010 i St. Godehard-basilikaen i Hildesheim. Som en del av renoveringen av Hildesheim domkirke fra 2010 til 2014 ble det opprettet en bispekrypt; Homeyers levninger ble gravlagt på nytt der 1. november 2014.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Aloisius Muench (1889-1962) *1935
* Biskop Matthias Wehr (1892-1967) *1951
* Kardinal Joseph Höffner (1906-1987) *1962
* Biskop *Josef Homeyer* (1929-2010) *1983

## Referanser